31989R3745
L 364/54
JURNALUL OFÍCIAL AL UNIUNII EUROPENE
REGULAMENTUL (CEE) NR. 3745/89 AL COMISIEI
din 13 decembrie 1989
de modificare a Regulamentului (CEE) nr. 2220/85 de stabilire a normelor comune de aplicare a regimului de garanții pentru produsele agricole
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1491/85 al Consiliului din 23 mai 1985 de stabilire a unor măsuri speciale pentru semințele de soia (1), modificat ultima dată de Regulamentul (CEE) nr. 2217/88 (2), în special articolul 2 alineatul 8,
întrucât articolul 1 din Regulamentul (CEE) nr. 2220/85 al Comisiei (3), modificat ultima dată de Regulamentul (CEE) nr. 1181/87 (4), face trimitere la regulamentele comunitare din domeniul agriculturii care prevăd depunerea unei garanții care să asigure plata unei sume datorate pentru nerespectarea unei anumite obligații;
întrucât nici Regulamentul (CEE) nr. 1491/85 al Consiliului, nici Regulamentul (CEE) nr. 2194/85 al Consiliului din 25 iulie 1985 de adoptare a anumitor norme generale privind măsurile speciale pentru semințele de soia (5), modificat ultima dată de Regulamentul (CEE) nr. 1231/89 (6), în ciuda faptului că instituie un regim de garanții, nu sunt menționate în articolul 1 din Regulamentul (CEE) nr. 2220/85; întrucât, prin urmare, pentru a permite o interpretare uniformă care să cuprindă regimul menționat anterior, Regulamentul (CEE) nr. 2220/85 ar trebui să fie completat corespunzător;
întrucât măsurile prevăzute în prezentul regulament sunt conforme cu avizul tuturor comitetelor de gestionare competente,
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 2220/85 se adaugă litera (g) de mai jos:
„(g)
Regulamentul (CEE) nr. 1491/95 (semințe de soia) (7).
Articolul 2
Prezentul regulament intră în vigoare în ziua următoare publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 1989.